tartuNLP/wikipedia-smugri-20251201 huggingface dataset:
Espoon kulttuurikeskus

Espoon kulttuurikeskus () on Espoon Tapiolan kaupunginosan keskustassa sijaitseva kulttuuritalo. Espoon kulttuurikeskus on esittävän taiteen päänäyttämö Espoossa ja siellä tarjotaan kulttuuri- ja julkisia palveluita sekä järjestetään näyttelyitä, juhlia, kokouksia, messuja sekä yksityistilaisuuksia. Kulttuurikeskuksessa toimivat Espoon musiikkiopisto, Espoon kaupunginorkesteri Tapiola Sinfonietta, Tapiolan kirjasto ja Espoon työväenopisto. Muiden muassa Espoon Kaupunginteatteri, April Jazz, Espoo Ciné, Tapiola Sinfonietta, PianoEspoo ja KuoroEspoo tuottavat ohjelmaa Espoon kulttuurikeskukseen.
Espoon kulttuurikeskus sijaitsee Tapiolan Keskustornin vieressä ja Kulttuuriaukion ja Keskusaltaan välissä. Rakennuksen on suunnitellut arkkitehti Arto Sipinen ja se valmistui vuonna 1989. Talossa on kaksi salia: 300-paikkainen teatterille sopiva Louhisali ja 800-paikkainen konserttikäytössä oleva Tapiolasali.
Nicky Chinn

Nicky Chinn (s. 16. toukokuuta 1945 Lontoo) on englantilainen lauluntekijä ja levytuottaja. Yhdessä Mike Chapmanin kanssa he kirjoittivat lukuisia hittisinglejä 1970-luvulla etupäässä englantilaisille artisteille kuten Sweet, Suzi Quatro, Mud, Arrows ja Smokie. 
Chinn oli alkuperäiseltä koulutukseltaan moottorimekaanikko. Hän kiinnostui musiikista vasta yli 20-vuotiaana ja huomasi pian olevansa taitava kirjoittamaan tarttuvia pop-kappaleita. Vuonna 1970 hän tutustui muusikko Mike Chapmaniin. He liittyivät Mickey Mostin omistaman RAK-yhtiön palvelukseen ja alkoivat kirjoittaa lauluja Sweet-yhtyeelle. 
Chinn lopetti musiikkiteollisuudessa työskentelyn 1980-luvun alkupuolella. Runsaan kymmenen vuoden aikana hän ehti olla mukana tekemässä yli neljääkymmentä Englannin top 40 -hittiä.
Horace Ashenfelter

Horace Ashenfelter III (23. tammikuuta 1923 Collegeville, Pennsylvania – 6. tammikuuta 2018) oli yhdysvaltalainen estejuoksija ja olympiavoittaja.
Ashenfelterin ennätys 3 000 metrin esteissä ennen Helsingin olympiakisoja 1952 oli vaatimaton 9.06,4. Hän voitti alkueränsä uudella ennätyksellään 8.51,0. Loppukilpailussa neuvostoliittolaiset Mihail Saltikov ja Vladimir Kazantsev vetivät alusta lähtien kaikkien aikojen kovinta vauhtia. Viimeisessä kaarteessa Ashenfelter ohitti ennakkosuosikki Kazantsevin tekemällä nopean riuhtaisun. Loppuaika oli nopein estejuoksussa koskaan saavutettu, 8.45,4. Tulos jäi hänen uransa parhaaksi. Virallista maailmanennätystä siitä ei tullut, koska IAAF alkoi hyväksyä estejuoksun maailmanennätyksiä vasta kaksi vuotta myöhemmin.
Ashenfelter oli jälleen mukana olympialaisissa Melbournessa 1956, mutta hän karsiutui alkuerissä.
Vuosina 1949–1959 Ashenfelter oli FBI:n agentti, ja sen jälkeen hän toimi myyntimiehenä jalometalliteollisuudessa. Harjoituksensa hän pääsi tekemään kotinsa lähellä olleessa puistossa yleensä vasta iltamyöhällä töiden jälkeen. Olympiavoiton jälkeen vitsailtiin, että hän on ainoa amerikkalainen vakooja, jota on kehuttu siitä, että hän antoi venäläisen ajaa itseään takaa.
Ashenfelter vietti eläkepäiviään New Jerseyssä. Pennsylvanian osavaltionyliopiston sisäratahalli on nimetty hänen mukaansa. Vuonna 2012 hänet lisättiin Philadelphia Sports Hall of Fame -kunniajäseneksi.
Streltsit

Streltsit (, "ampujat") olivat Venäjän tsaarin Iivana Julman noin vuosina 1540–1550 moderniksi jalkaväeksi perustama venäläinen sotilasyksikkö, jonka aseistuksena olivat hakapyssyt, myöhemmin musketit. 
Aluksi noin 12 000 sotilaan joukoista 2 000 miestä muodosti tsaarin henkivartiokaartin. Alun perin värvättyinä palvelleista miehistä muodostui vähitellen vakituinen eliittiarmeija, jossa ammatti periytyi isältä pojalle. Streltseillä oli etuoikeutettu asema ja suuri vaikutusvalta Venäjän 1600-luvun sisäisissä valtataisteluissa. 
Tsaari Fjodorin kuoltua streltsit kapinoivat toukokuussa 1682 ja riehuivat kolme päivää Moskovassa ja Kremlissä. Johtava pajarisuku Naryškinit murhattiin ja streltsien vaatimuksesta valtaistuimelle asetettiin alaikäiset Iivana V ja Pietari I Sofia Aleksejevnan huoltajuudessa. Pian huhuttiin streltsiprikazin uuden päällikön Ivan Hovanskin vallankaappausaikeista. Sofia Aleksejevna pakeni Moskovasta ja marssitti uudenaikaisia rykmenttejä streltsejä vastaan ja teloitutti Hovanskin syksyllä.
Streltsit tekivät vuonna 1698 jälleen epäonnistuneen kapinayrityksen Pietari I:tä vastaan, joka pani rangaistukseksi toimeen tuhansien streltsisotilaiden joukkoteloituksia ja määräsi joukot hajotettavaksi. Ruotsalaisille raskaasti hävityn Narvan taistelun jälkeen määräyksen toimeenpano kuitenkin keskeytettiin ja streltsiyksiköt osallistuivat suureen Pohjan sotaan. Viimeiset yksiköt hajotettiin vuonna 1720.
Populaarikulttuuri ja dramatisoinnit.
Streltsejä on esiintynyt dramatisoinnissa varsin vähän; 1980-luvulla tehdyssä monikansallisessa, osin Suomessa kuvatussa TV-sarjassa "Mustan Lohikäärmeen salaisuus" streltsit vilahtavat parissa alkupään jaksossa.
Dodge 400

Dodge 400 oli Dodgen toinen Chryslerin K-pohjalevylle perustunut auto 1980-luvun alussa. Sen sisarmalli oli Chrysler LeBaron. 400 esiteltiin vuonna 1982, mutta sen korvasi keskikokoinen Dodge 600 vain vuotta myöhemmin.
1982.
400 oli Dodgen uusi, ylellisempi versio Aries-mallista. Sitä oli saatavilla sekä 2- että 4-ovisina versioina; se oli Dodgen ensimmäinen avomalli sitten vuoden 1971 Challengerin. Chryslerin toimitusjohtaja Lee Iacocca uskoi voivansa herättää asiakkaiden kiinnostuksen avomalleihin, joita ei siihen aikaan myynyt yksikään toinen suuri amerikkalainen autonvalmistaja.
400:aa oli saatavilla vain kahdella eri varustetasolla - perusversiona ja LS:nä. Moottoriksi saattoi valita joko 2.2-litraisen nelisylinterisen rivimoottorin tai Mitsubishi Motorsin valmistaman 2.6-litraisen "Silent Shaft" rivinelosen. Avomallissa 2.6-litrainen moottori oli vakiona. 
Tuotanto yhteensä: 31,449.
1983.
Vuodeksi 1983, LS-varustetason myynti lopetettiin; se oli ainoa suurempi muutos tälle mallivuodelle. 
Tuotanto yhteensä: 25,952.
Vuonna 1983, 400-sedanmallin korvasi Dodge 600. 400-coupé- ja avomallit sisällytettiin 600-mallistoon vuonna 1984.
Beautiful Soul

Beautiful Soul on Jesse McCartneyn esikoisalbumi, joka julkaistiin vuonna 2004. Albumia tehtiin kaksi vuotta.
Kappaleet.
Taiwanin erikoisversio (Beautiful Soul (Limited Repackage))(CD+VCD).
CD
VCD
Japanin erikoisversio ("Beautiful Soul + Up Close" CD+DVD).
CD
DVD
Gottfried Böhm

Gottfried Böhm (23. tammikuuta 1920 Offenbach am Main – 9. kesäkuuta 2021) oli saksalainen arkkitehti. Hänelle myönnettiin Pritzker-palkinto vuonna 1986. Gottfried Böhmin isä oli tunnettu kirkkoarkkitehti Dominikus Böhm.
Böhmin suunnittelemia ovat esimerkiksi pyhiinvaelluskirkko Nevigesissä (1962–1964) ja kaupungintalo Bensbergissä (1962–1964), Deutsche Bank Luxemburgissa sekä julkinen kirjasto Ulmissa. 
Böhm meni vuonna 1948 naimisiin Elisabeth Haggenmüllerin kanssa. Avioliitosta syntyi neljä poikaa.
Sekanttimenetelmä

Sekanttimenetelmä on numeerisen analyysin algoritmi funktion nollakohdan löytämiseksi. Menetelmässä käytetään käyrän sekantteja uuden, edellistä tarkemman likiarvon löytämiseksi juurelle. 
Menetelmän kuvaus.
Sekanttimenetelmä on määritelty rekursiokaavalla
formula_1
Kuten kaavasta havaitaan, sekanttimenetelmä edellyttää kahta alkuarvoa, "x"0 ja "x"1, jotka tulisi valita mahdollisimman läheltä etsittävää nollakohtaa.
Menetelmän johtaminen.
Valitaan "x""n"−1 ja "x""n". Muodostetaan suora pisteiden ("x""n"−1, "f"("x""n"−1)) ja ("x""n", "f"("x""n")) kautta oikealla olevan kuvan mukaisesti. Sekantin yhtälö voidaan määrittää seuraavasti:
formula_2
Seuraavaksi valitaan "x""n"+1 siten, että se on kyseisen sekantin nollakohta eli
formula_3
Tämän yhtälön ratkaisuna saadaan sekanttimenetelmän rekursiokaava.
Suppeneminen.
Yleensä sekanttimenetelmän iteraatiot suppenevat kohti funktion "f" nollakohtaa, jos alkuarvot "x"0 ja "x"1 on valittu suhteellisen läheltä juurta. Suppenemisnopeus on φ, missä
formula_4
on kultaisen leikkauksen suhde. Suppenemisnopeus ylittää siis lineaarisen suppenemisnopeuden.
Tämä pätee kuitenkin vain tietyillä ehdoilla. Funktion "f" on oltava juuressa kahdesti derivoituva ja kyseinen juuri ei saa olla moninkertainen.
Jos alkuarvot eivät ole juuren läheisyydessä, sekanttimenetelmä ei välttämättä suppene. 
Vertailua muihin menetelmiin.
Regula falsi -menetelmä toimii samalla kaavalla kuin sekanttimenetelmä. Se ei kuitenkaan sovella kaavaa arvoihin "x""n"−1 ja "x""n", vaan arvoon "x""n" ja viimeisimpään sellaiseen iteraatioon "x""k", jolle "f"("x""k") ja "f"("x""n") ovat erimerkkiset. Tämä takaa, että regula falsi -menetelmä suppenee aina, kunhan alkuarvot on valittu siten että vastaavat funktion arvot ovat erimerkkiset.
Sekanttimenetelmän rekursiokaava voidaan johtaa Newtonin menetelmästä
formula_5
käyttämällä approksimaatiota
formula_6
Kun verrataan Newtonin menetelmää ja sekanttimenetelmää, Newtonin menetelmä suppenee nopeammin: sen suppenemisnopeus on verrannollinen toiseen potenssiin, kun taas sekanttimenetelmän arvoon φ ≈ 1.6. Newtonin menetelmä vaatii kuitenkin funktion derivointia samoin kuin sekä funktion että sen derivaatan arvon laskemista joka iteraatiolla. Siksi sekanttimenetelmä voi olla käytännössä nopeampi joissakin tapauksessa. Jos esimerkiksi oletamme, että funktion ja sen derivaatan arvojen laskeminen vaatii joka iteraatiolla yhtä paljon aikaa muiden aikatekijöiden ollessa samoja, sekanttimenetelmällä voidaan laskea kaksi iteraatiota samassa ajassa kuin Newtonin menetelmällä, jolloin sekanttimenetelmä on nopeampi.
Esimerkki.
Etsi yhtälön cos("x") = "x"3 positiivinen ratkaisu.
Muutetaan tehtävä funktion "f"("x") = cos("x") − "x"3 nollakohdan löytämiseksi. Valitaan "x"0 = 0 ja "x"1 = 1. Tällöin
formula_7
formula_8
formula_9
formula_10
formula_11
formula_12
formula_13
formula_14
formula_15
Bf

Bf tarkoittaa seuraavia:
Katso myös.
Aihepiiriin liittyy myös seuraava:
Ernst Haefliger

Ernst Haefliger (6. heinäkuuta 1919 Davos – 17. maaliskuuta 2007 Davos) oli sveitsiläinen tenori.
Haefliger opiskeli muun muassa Zürichissä. Hän teki debyyttinsä Genevessä vuonna 1942. Hän lauloi Zürichin oopperassa 1943–1951 ja tulkitsi oopperamusiikin ohella muun muassa Bachia.
Haefliger esiintyi uransa aikana lukuisissa oopperataloissa. Vuosina 1952–1974 hän oli Deutsche Operin tähti. Hänen ensimmäinen esiintymisensä Pohjois-Amerikassa oli vuonna 1959 Vancouverissa. 
Ernst Haefligerista tuli vuonna 1971 laulun professori Münchenin musiikkikorkeakoulussa. Hän menehtyi sydänvikaan 17. maaliskuuta 2007 87-vuotiaana. Hän oli naimisissa ja hänellä oli kolme lasta.
Great Sand Dunesin kansallispuisto

Great Sand Dunesin kansallispuisto () on Yhdysvaltain Coloradon osavaltiossa sijaitseva kansallispuisto. Alun perin alue julistettiin kansalliseksi suojelumonumentiksi vuonna 1932. Se kohotettiin kansallispuiston asemaan 13. syyskuuta 2004. Kansallispuiston 340 km² laajuista alaa hallinnoi National Park Service.
Puisto on tunnettu hiekkadyyneistään, jotka ovat Yhdysvaltain korkeimpia: ne kohoavat noin 230 metriin. Dyynit peittävät noin 78 km² puiston alasta. Niiden on arveltu olevan jopa 12 000 vuoden ikäisiä. Ne muovautuivat Rio Grande -joen ja sen sivujokien tuomasta hiekasta, jota länsituulet puhalsivat puistoon. Puiston muihin nähtävyyksiin kuuluvat muun muassa myös vanhat kuusi- ja mäntymetsät.
Arthur Chung

Raymond Arthur Chung (10. tammikuuta 1918 – 23. kesäkuuta 2008) oli guyanalainen poliitikko ja juristi, joka toimi maansa ensimmäisenä presidenttinä.
Guyanasta tuli tasavalta 23. helmikuuta 1970. Chung toimi tämän jälkeen runsaat kymmenen vuotta tasavallan presidenttinä ennen kuin Forbes Burnham korvasi hänet 1980. Chung oli myös ensimmäinen kiinalaistaustainen (hakka) valtionpäämies Aasian ulkopuolella.
Chung valmistui Modern High Schoolista vuonna 1938. Hän lähti toukokuussa 1945 Brittiläisestä Guyanasta Lontooseen, mutta palasi lokakuussa 1948.
First Card

First Card on Mastercard-järjestelmään kuuluva liikematkustukseen suunnattu yritysluottokortti, jota tarjoaa Suomessa Nordea.
First Card on saavuttanut Ruotsissa noin 35 %:n markkinaosuuden yli 200 000 kortillaan. 75 % Ruotsin suurimmista yrityksistä on valinnut yrityskortti- ja matkatiliohjelmakseen First Cardin.
Historiaa.
First Card Finans Ab perustettiin Ruotsissa vuonna 1990. Se oli Nyman &amp; Schoultz -matkatoimiston kehittämä matkatili- ja yritysluottokorttiratkaisu sen omille yritysasiakkaille.
Matkatoimisto Nyman &amp; Schoultz halusi jatkaa ydintoiminnoissaan ja myi First Card Finans Ab -tytäryhtiön American Expressille 1990-luvun puolivälissä. American Express ei nähnyt järkeväksi kilpailla markkinoilla omien korttiensa kanssa toisella kortilla, joka oli Mastercard-pohjainen, ja myi yrityksen vuonna 1999 NordBanken Finans Ab:lle, jolla ei ollut vielä omaa yrityskorttituotetta. Merita Pankin ja NordBankenin fuusiossa First Card Ab siirtyi osaksi Merita-NordBanken-konsernia, nykyistä Nordeaa.
Nordea toi First Card -tuotteen Suomeen vuonna 2001 ja laajensi vuonna 2005 ohjelman kattamaan koko Pohjoismaat, myös Tanskan ja Norjan.
Dodge 600

600 oli Dodgen versio Chryslerin E-pohjalevylle perustuneesta ylellisestä autosta 1980-luvulla. Se esiteltiin 1983 keskikokoisena mallina ja sen valmistus loppui mallivuoden 1988 jälkeen. Se oli Chryslerin yritys GM:n A-pohjalevylle perustuneiden mallien, kuten esimerkiksi Chevrolet Celebrityn kilpailijaksi, kun taas Chrysler M-pohjalevylle perustunut Dodge Diplomat oli GM:n G-pohjalevyä käyttäneiden autojen, kuten Pontiac Bonnevillen kilpailija. Se korvasi sekä 400- että Mirada-mallit. 
Kun Dodge lopetti täysikokoisen St. Regis -mallin valmistuksen mallivuoden 1981 jälkeen, keskikokoisesta Diplomatista tuli Dodgen huippumalli. Vuodeksi 1983 Dodge tarvitsi vielä yhden sedan-mallin mallistoonsa, ja niin syntyi 600, joka sijoittui mallistossa Ariesin ja Diplomatin väliin.
600 tähdättiin Dodgen vastaukseksi ajan eurooppalaisille sedaneille. Sen numeerinen mallinimi ja muotoilu suunniteltiin muistuttamaan Mercedes-Benzin malleja, mutta sen pääkilpailijoiksi muodostui lopulta sen amerikkalaiset vastineet Chevrolet Celebrity, Pontiac 6000 ja Ford Fairmont. Se debytoi neliovisena sedanina, ja oli saatavilla kahdella eri varustetasolla: perusversiona ja ES:nä ("Euro/Sedan"). Moottorina oli joko Chryslerin 2,2-litrainen 4-sylinterinen moottori tai Mitsubishin valmistama 2,6-litrainen 4-sylinterinen.
600:myynti lähes kaksinkertaistui toisena vuonna, suurilta osin siksi että entisen 400-mallin coupe- ja avomallit lisättiin 600-mallistoon (vaikka ne edelleen valmistettiin Chrysler K-pohjalevylle). Turboahdettu versio 2,2-litraisesta moottorista tuotiin myös tarjolle vuonna 1984.
600:n tehtiin useita muutoksia vuodelle 1985. 600-sedanin akseliväli kasvoi ja aiemmat perus- ja ES varustetasot korvattiin uudella SE-varustetasolla, johtuen uuden Lancer-mallin, joka muuten olisi kilpaillut suoraan 600:n kanssa (myöskään 5-vaihteinen manuaalivaihteisto ei ollut enää saatavilla, koska haluttiin rajoittaa kilpailua Lancerin ja 600:n välillä) esittelystä. Coupe- ja avomallit säilyivät lähes muutoksitta lukuun ottamatta pieniä muutoksia varustelussa ja sisustuksessa. Ainoa muutos moottoreissa oli 2.2-litraisen kaksikurkkuisen Holley-kaasuttimen korvaaminen ruiskutusjärjestelmällä.
Sedanin perusversio palasi vuodelle 1986, samalla kun kaikkien 600-mallien muotoilua uusittiin, saaden uuden, tätä nykyä kaikissa Dodge-malleissa olevan "ristikko"-maskin. 2,6-litrainen moottori kovattiin 2,5-litraisella versiolla 2,2-litraisesta moottorista.
600 lähestyi loppuaan. Coupe- ja avomallien valmistus lopetettiin mallivuodelle 1987, kun taas sedanin valmistus päättyi vuonna 1988, jolloin 600:n (kuten myös pienemmän Ariesin ja Lancerin) korvasi Spirit.
Knut Nystedt

Knut Nystedt (3. syyskuuta 1915 Oslo – 8. joulukuuta 2014) oli norjalainen säveltäjä.
Nystedt syntyi Oslossa ja opiskeli sävellystä Bjarne Brustadin ja Aaron Coplandin johdolla. Hän toimi vuosina 1946–1982 urkurina Torshovin kirkossa Oslossa. Vuosina 1964–1985 hän oli kuoronjohdon professori Oslon yliopistossa.
Nystedt johti vuosina 1950–1990 Det Norske Solistkoria ja esiintyi sen kanssa Skandinaviassa, Saksassa, Ranskassa, Yhdysvalloissa, Japanissa, Koreassa, Hongkongissa, Thaimaassa, Kiinassa ja Israelissa.
Nystedt toimi vuodesta 1991 kunniaprofessorina Argentiinassa. Useita hänen sävellyksiään on levytetty. Yksi hänen sävellyksensä on myös vuoden 1986 suomalaisessa virsikirjassa virtenä 415.
Skicross

Skicross on freestylehiihdon kilpailulaji. Skicrossissa neljä tai kuusi laskijaa starttaa samaan aikaan radalle. Puolet ensimmäisinä maaliin tulleista jatkaa aina seuraaville kierroksille, kunnes viimeisellä laskulla ensimmäisenä maaliin tullut voittaa. Ennen varsinaisia crossilaskuja, lasketaan aikalaskut, josta karsitaan mukaan parhaat 32 (4 kerrallaan) tai 48 (6 kerrallaan) laskijaa. 
Skicross-radan tarkoitus on olla mahdollisimman monipuolinen, sisältäen muun muassa erilaisia hyppyreitä, aaltoja sekä kallistettuja tai tavallisia käännöksiä. Laskuun lähdetään lähtöportista, jossa suksen kärjet ovat avautuvaa levyä vasten. Kun portti avautuu, laskijat vetävät itsensä liikkeelle lähtötelineen kahvoista. Vauhti radalla vaihtelee hyvin hitaista kohdista maksimaalisen nopeisiin. Juuri vauhtivaihtelut radalla tekevät toisen kilpailijan ohittamisen mahdolliseksi.
Estadio Alfredo Di Stéfano

Estadio Alfredo Di Stéfano on Real Madridin harjoituskeskuksessa Ciudad Real Madridissa sijaitseva 6 000 -paikkainen jalkapallostadion, jolla Real Madridin reservijoukkue Castilla pelaa kotiottelunsa. Se on nimetty Real Madridissa 1950- ja 1960-luvuilla pelanneen Alfredo Di Stéfanon mukaan. Stadion sijaitsee Madridin koillisosassa.
Stadion avattiin virallisesti 9. toukokuuta 2006 ystävyysottelulla, jossa kohtasivat Real Madrid ja ranskalainen Stade Reims muistellakseen samaisten seurojen välillä 50 vuotta aiemmin pelattua Euroopan cupin ensimmäistä loppuottelua. Real Madrid voitti avajaisottelun maalein 6–1 ja stadionin ensimmäisenä maalintekijänä sai kunnian olla puolustaja Sergio Ramos. Stadionin kapasiteetti on tulevaisuudessa mahdollista nostaa 25 000:een lisäkatsomoiden avulla.
Real Madridin kotistadionin, Estadio Santiago Bernabéun ollessa remontissa edustusjoukkue pelasi kotiottelunsa Estadio Alfredo Di Stéfanolla kesäkuusta 2020 alkaen liigan jatkuessa koronaviruspandemian aiheuttaman tauon jälkeen. Joukkue palasi Bernabéulle syyskuussa 2021. Syyskuussa 2020 Espanjan maajoukkue pelasi Estadio Alfredo Di Stéfanolla Ukrainaa vastaan Kansojen liigan ottelun ilman yleisöä.
Mäntsälän ilmailukerho

Mäntsälän ilmailukerho (MILK Ry) on kevytilmailun harrastusseura, ts. moottorilentoseura. 
Kerho perustettiin 1989 Mäntsälässä, josta se siirtyi Hyvinkään lentokentälle. 2005-2019 toiminta tapahtui pääosin Malmin lentoasemalta Helsingissä ja Hyvinkään lentopaikalta. Malmin lentoaseman alasajon takia kerho siirtyi vuoden 2019 lopussa Nummelan lentopaikalle, jossa toiminta jatkuu. 
Kerhon lentokalustoon kuuluu vuonna 2025 kaksi ultrakevytlentokonetta: ATEC 122 Zephyr 122, ja ATEC 321 Faeta NG. Kerho vuokraa koneet kerholaisille, ja antaa ultrakeveiden lentokoneiden lupakirjaan tähtäävää koulutusta sekä jatkokoulutusta.
Aritmeettinen funktio

Aritmeettinen funktio eli lukuteoreettinen funktio on kuvaus, joka on määritelty luonnollisille luvuille ja joka saa arvoksi kompleksilukuja. Aritmeettiset funktiot liittyvät lähinnä lukuteoriaan ja laskettavuuden teoriaan.
Aritmeettisia funktioita tutkitaan paljon Bellin sarjojen avulla. Funktiojoukkoa voidaan käsitellä myös kommutatiivisena renkaana kahteen joukossa määriteltyyn operaatioon nähden. Funktiojoukon tärkeimmät osajoukot ovat additiiviset ja multiplikatiiviset funktiot.
Matemaattisia määritelmiä.
Formaalisti aritmeettiset funktiot määritellään seuraavasti:
formula_1
missä formula_2 tarkoittaa luonnollisten lukujen joukkoa formula_3 ja formula_4 kompleksilukujen joukkoa.
Aritmeettiset funktiot muodostavat joukon, jonka keskuudessa voidaan määritellä erilaisia binäärioperaatioita. Nämä operaatiot siis muodostavat kahdesta joukon funktiosta uuden funktion. Keskeisiä operaatioita ovat seuraavat:
formula_6
formula_8
formula_10
Näissä formula_11 ja formula_12 ovat aritmeettisia funktioita ja formula_13 on positiivinen kokonaisluku. Merkintä formula_14 tarkoittaa, että formula_13 on jaollinen formula_16:llä.
Funktiojoukon algebrallinen rakenne.
Aritmeettisten funktioiden joukko formula_17 muodostaa yllä määriteltyjen summan ja Dirichlet'n tulon kanssa kommutatiivisen renkaan formula_18.
Tämän renkaan nolla- ja ykkösalkiot ovat aritmeettiset funktiot formula_19 ja formula_20, jotka määritellään seuraavasti:
formula_21
formula_22
formula_18 ei ole kunta, sillä kaikille funktiojoukon funktioille ei löydy käänteisfunktiota Dirichlet'n tulon suhteen. Käänteisfunktio on vain sellaisilla aritmeettisilla funktioilla, joilla formula_24.
Esimerkkejä.
Aritmeettisia funktioita ovat esimerkiksi seuraavat:
formula_31
formula_32
formula_33
formula_34
Trimorfinen luku

Trimorfinen luku on positiivinen kokonaisluku "n", jonka kuutio formula_1 päättyy lukuun "n". Esimerkiksi 43 = 64, 243 = 13824 ja 2493 = 15438249.
Ensimmäisiä trimorfisia lukuja ovat 1, 4, 5, 6, 9, 24, 25, 49, 51, 75, 76, 99, 125 ja 249.
Naapurissa kummittelee 3

Naapurissa Kummittelee 3 ("The Horror Show") on House-elokuvien toinen jatko-osa vuodelta 1989. Pääosassa nähdään Lance Henriksen. Kahteen aikaisempaan Naapurissa Kummittelee -elokuvaan verrattuna House III on puhdas kauhuelokuva, eikä sisällä juurikaan komediaa. Mustaa huumoria toki löytyy. Elokuvan ikäraja onkin monissa maissa 18 vuotta, kuten esimerkiksi Suomessa.
Etsivä Lucas MaCarthy onnistuu saamaan kiinni sarjamurhaaja Max Jenken, ja tämä tuomitaan sähkötuoliin. Juuri ennen kuolemaansa Jenke lupaa MaCarthylle palaavansa ja repivänsä tämän maailman palasiksi. Näin käy, ja Jenke nousee kuolleista.
Sakari Halonen

Sakari Oskari Halonen (6. syyskuuta 1923 Kuopio – 27. kesäkuuta 1992 Helsinki) oli suomalainen näyttelijä ja laulaja. Halonen tunnetaan Kansallisteatterissa tekemästään pitkäaikaisesta urasta, joka kesti yli kolmekymmentä vuotta. 
Halonen toimi myös usein laulajana esittäen muun muassa J. Alfred Tannerin kupletteja. Ensimmäisessä elokuvaroolissaan "Orpopojan valssi" Halonen esitti nuorta Tanneria. Halonen esiintyi Tannerin roolissa kahden elokuvan lisäksi lukuisissa kiertue- ja iltamaesityksissä aina 1970-luvun loppupuoliskolle asti. 
Monissa 1950-luvun sotilasfarsseissa Halonen esitti usein nokkelaa, mutta yksivakaata alokasta. Hänen ainoa varsinainen vakava elokuvaroolinsa oli kuolevan sotamies Eerolan osa Edvin Laineen "Tuntemattomassa sotilaassa" (1955). Elokuvien lisäksi Halonen nähtiin muutamissa televisiotuotannoissa 1960- ja 1970-luvuilla.
Halonen kuoli kesäkuussa 1992 Helsingissä oltuaan jo pitkään eläkkeellä. Hänen äitinsä oli näyttelijä Fanni Halonen ja puolisonsa vuodesta 1945 näyttelijä Eila Halonen, o.s. Kauhanen.
Emilia Rydberg

Emilia Rydberg (s. 5. tammikuuta 1978 Tukholma) on ruotsalainen poplaulaja.
Rydberg tunnetaan varsinkin laulustaan "Big Big World", joka nousi listoille useissa Euroopan maissa. Artistin debyyttialbumilta julkaistiin sen lisäksi singleinä "Good Sign" ja "Twist of Fate". Hänen äitinsä on ruotsalainen ja isänsä etiopialainen. 
Emilian ensimmäinen albumi nousi Ruotsin albumilistan 14. sijalle. Hän piti vuoden 2001 jälkeen noin viiden vuoden ajan taukoa, kunnes nousi vuonna 2006 ruotsalaisen albumilistan kakkoseksi singlellä "Var minut".
Rydberg julkaisi huhtikuussa 2007 uusimman albuminsa "Små ord av kärlek". Hänen suuri musiikillinen esikuvansa on Tracy Chapman.
Melina Perez

Melina Nava Perez (painipiireissä tunnettu nimellä Melina; s. 9. maaliskuuta 1979 Los Angeles) oli World Wrestling Entertainmentissa painiva yhdysvaltalainen showpainija. Ennen WWE-uraansa hän työskenteli mallina.
Ura.
Perez aloitti painiuransa WWE:n silloisessa painikoulussa, OVW:ssä, vuonna 2004 ja sai 14. huhtikuuta 2005 kutsun toiseen WWE:n pääohjelmista, SmackDowniin. SmackDown!-ohjelmassa hän toimi MNM-nimisen, Johnny Nitrosta (nyk. John Morrison) ja Joey Mercurysta koostuneen joukkueen managerina. MNM voitti WWE:n joukkuemestaruudet useasti. SmackDownista Melina siirtyi RAW-ohjelmaan Johnny Nitron kanssa vuonna 2006, mikä merkitsi MNM:n päättymistä. RAW'ssa Melina onnistui voittamaan 19. helmikuuta 2007 WWE:n naistenmestaruuden silloiselta mestarilta, Mickie Jamesiltä. Melina voitti Divas Championshipin voitettuaan Alicia Foxin SummerSlam (2010) ppv:ssä.
Derek Barton

Derek Barton (8. syyskuuta 1918 Gravesend, Englanti – 16. maaliskuuta 1998 College Station, Texas, Yhdysvallat) oli brittiläinen kemisti. Hän sai Nobelin kemianpalkinnon vuonna 1969 yhdessä norjalaisen Odd Hasselin kanssa molekyylien konformaatioon liittyvistä teorioista ja niiden sovellutuksista kemiaan.
Barton opiskeli Lontoon Yliopistossa ja väitteli siellä orgaanisesta kemiasta vuonna 1943. Vuonna 1950 hän julkaisi kuuluisan tutkimuksensa "The Conformation of the Steroid Nucleus", jossa hän osoitti että kaikilla orgaanisilla molekyyleillä ja etenkin steroidimolekyyleillä on niille ominainen rakenne, johon ne pyrkivät, ja että molekyylin kemialliset ja fysikaaliset ominaisuudet voidaan selittää tämän rakenteen avulla. Rakenneanalyysi on tärkeä edellytys entsyymien toiminnan ymmärtämiselle.
Bartonista tuli Royal Societyn jäsen vuonna 1954, hänet aateloitiin 1972. Hän jatkoi aktiivista tutkijanuraansa lähes 80-vuotiaaksi asti, ja innostui uusista keksinnöistä kuten internetistä.
Melina

Melina on alun perin kreikkalainen naisen etunimi. Suomessa nimi oli annettu vuoden 2019 loppuun mennessä yhteensä noin 2 040 naiselle. Nimestä on Suomessa käytössä myös harvinaisempi kirjoitusasu "Meliina", mutta se on annettu vain noin 90 henkilölle.
Stockton

Stockton on kaupunki San Joaquinin piirikunnassa Kalifornian osavaltiossa Yhdysvalloissa. Kaupungissa asui vuoden 2010 väestönlaskennassa 291 707 ihmistä ja vuoden 2019 arvion mukaan 312 697 ihmistä. Kaupunki perustettiin 23. heinäkuuta 1850. Huhtikuun alussa 2013 kaupunki ajautui selvitystilaan huonon taloudellisen tilanteen johdosta.
Väestö.
Stocktonissa asui vuonna 2019 312 697 asukasta, joka on seitsemän prosenttia enemmän kuin vuonna 2010. Asukkaista 44,8 prosenttia on valkoisia, 11,2 prosenttia mustia tai afroamerikkalaisia, 42,7 prosenttia latinalaisamerikkalaisia ja 21,5% aasialaisia. 25,7 prosenttia oli Yhdysvaltojen ulkopuolella syntyneitä.
Ystävyyskaupungit.
Stocktonilla on seitsemän ystävyyskaupunkia:
John Goodricke

John Goodricke (17. syyskuuta 1764 – 20. huhtikuuta 1786 Groningen, Alankomaat) oli brittiläinen astronomi.
Alankomaalaissyntyinen Goodricke vaikutti Englannissa. Hän teki vuonna 1782 havaintoja Algolista. Goodricke sai ansioistaan Copley-mitalin vuonna 1783. Hänet valittiin Royal Societyn jäseneksi huhtikuussa 1786, mutta hän kuoli vielä samana vuonna. 
Goodricken ja toisen tähtitieteilijän Edward Pigottin mukaan on nimetty yksityinen observatorio Goodricke-Pigott Observatory, joka sijaitsee Tucsonissa, Arizonassa.
Wilhelm Maximilian Carpelan

Wilhelm Maximilian Carpelan (7. tammikuuta 1787 Taivassalo – 19. toukokuuta 1830 Tukholma, Ruotsi) oli suomalainen kartanpiirtäjä, taidemaalari ja -graafikko.
Elämäkerta.
Carpelanin vanhemmat olivat luutnantti, vapaaherra Axel Maximilian Carpelan ja Barbro Elisabeth o.s. Toll. Hänen puolisonsa oli vuodesta 1824 Emanuela Sophia o.s. Scherman. Heille syntyi kolme lasta, joista ainoastaan esikoinen Vilhelm Axel Zakarias Carpelan (1825–1892) selvisi aikuisikään.
Carpelan aloitti sotilasuransa Porin rykmentissä ja liittyi vasta perustettuihin maanmittausjoukkoihin. Suomen sodan jälkeen hän muutti Ruotsiin.
Carpelan teki kivipiirrokset julkaisuihin "Voyage pittoresque aux alpes Norvegiennes" (1821–1822) ja "Vues Norvegiennes". Hän oli vakituisessa palveluksessa armeijassa everstiluutnanttina ja toimi myöhemmin kartanpiirtäjänä.
Carpelan toimi Norjassa 1819–1824 valtakunnanhoitajan adjutanttina. Ruotsissa hän oli sotatiedeakatemian jäsen. Norjassa syntyivät kuvat hänen teokseensa "Voyage pittoresque aux alpas norvégiennes". Hän teki teoksensa kuvat hyvin tottuneesti akvatintamenetelmällä. Ruotsissa ja Norjassa toimiessaan hän näyttää "eurooppalaistuneen" taiteessaan.
Kaapre Tynni

Kaapre Tynni (26. lokakuuta (uuden ajanlaskun mukaan 7. marraskuuta) 1877 Ala-Sakoska, Kolppana – 3. helmikuuta 1953 Helsinki) oli suomalainen opettaja ja toimittaja.
Elämä.
Tynni kävi Kolppanan seminaarin vuosina 1896–1899, jonka jälkeen hän työskenteli Vallinginkylän koulussa Pietarin esikaupungissa. Sieltä hän siirtyi Pietarin saksalaiseen orpokotiin opettajaksi 1905. Tynni alkoi julkaista "Uusi Inkeri" -nimistä lehteä, jonka päätoimittaja hän oli ja joka lakkautettiin vuonna 1906 oikeuden päätöksellä. "Nevan" päätoimittajana hän toimi vuosina 1907–1910.
Vuosiksi 1906–1912 Tynni siirtyi Pietarin suomalaiseen yhteiskouluun. Hän opetti venäjän kieltä, Venäjän historiaa ja maantiedettä. Ylioppilastutkinnon Tynni suoritti 1912 Lappeenrannan yhteiskoulusta, jatkoi opiskeluaan Helsingin yliopistossa ja valmistui filosofian kandidaatiksi 1917. Hänestä tuli Kolppanan seminaarin johtaja 1917–1919.
Tynni osallistui vahvasti politiikkaan ja oli näkemyksiltään sosialidemokraatti. Hän osallistui myös Inkerin itsenäistymis- ja autonomiapyrkimyksiin, joiden epäonnistuttua Tynni joutui siirtymään Suomeen vuonna 1919. Helsingissä Kolppanan seminaarin yläluokka suoritti sitten Tynnin johdolla opettajatutkinnon. Sittemmin Tynni toimi opettajana Helsingin teollisuuskoulussa ja Helsingin Kauppiaitten Kauppakoulussa.
Tynni oli Inkerin opettajaliiton puheenjohtajana ja kuului raittiusseura Inkerin ja valistusseura Soihdun johtokuntiin. Inkerin vapaustaistelujen aikana hän oli väliaikaisen hoitokunnan jäsenenä Länsi-Inkerin rintamalla, oli mukana Inkerin pakolaisten avustus- ja valistustyössä sekä oli mukana perustamassa Inkerin Liittoa ja kuului liiton johtokuntaan.
Perhe.
Kaapre Tynnin tyttäriä olivat kirjailija Aale Tynni, kääntäjä Martta Tynni ja professori Katri Rehtijärvi.
Suomen Metsätieteellinen Seura

Suomen Metsätieteellinen Seura (SMS) on 30. huhtikuuta 1909 perustettu seura, jonka tarkoituksena on edistää Suomen metsäntutkimusta. Seuran ensimmäisenä puheenjohtajana toimi tuolloinen Metsähallituksen ylijohtaja Peter Woldemar Hannikainen.
Seura toimii metsäntutkimuksen alalla työskentelevien tutkijoiden ja myös tutkimuksesta kiinnostuneiden henkilöiden yhdyssiteenä. Seuralla on noin 500 varsinaista jäsentä ja lisäksi suomalaisia ja ulkomaisia kunniajäseniä. Monet yhteisöt ovat seuran kannattajajäseniä. 
Toimintaorganisaatioon kuuluvat jäsenkokousten lisäksi aihekeskeisesti kokoontuvat yksiköt: Itä-Suomen metsäntutkimusseura, Metsäbiologian kerho, Metsäekonomistiklubi, Metsäteknologisen tutkimuksen yhteistyöelin ja Taksaattoriklubi.
Seuralla on myös oma kirjasto, jonne tulee vuosittain tuhatkunta julkaisua eri puolilta maailmaa. Seura jakaa myös apurahoja nuorille metsäntutkijoille ja palkitsee parhaat pro gradu -tutkielmat.
Julkaisutoiminta.
Seura julkaisee metsäntutkimuksen tuloksia. Seura on julkaissut englanninkielistä Silva Fennicaa vuodesta 1926 ja siihen sulautettua "Acta Forestalia Fennica" -julkaisua vuosina 1913–1999. Vuonna 1994 yhdistettiin Seuran ja Metsäntutkimuslaitoksen tieteellinen julkaisutoiminta, jolloin seurasta tuli myös Metsätieteellisen aikakauskirjan (siihen asti "Folia Forestalia") julkaisija. Edellisten lisäksi seuran julkaisuihin on kuulunut metsäntutkimusta esitteleviä ja tukevia julkaisuja ja metsäterminologisia sanakirjoja.
Hossam Ghaly

Hossam Ghaly (s. 15. joulukuuta 1981 Kafr El Sheikh, Egypti) on egyptiläinen jalkapalloilija, joka edustaa Saudi-Arabialaista jalkapallojoukkue Nassr Saudi Clubia. Hän on pelipaikaltaan keskikenttäpelaaja.
Ura.
Al-Ahlyn nuorisojoukkueesta edustusjoukkueeseen vuonna 2001 murtautunut Ghaly siirtyi Feyenoord Rotterdamiin vuonna 2003. Kolmen vaivalloisen kauden jälkeen Alankomaissa Ghaly siirtyi tammikuussa 2006 Tottenhamiin. 
Toukokuussa 2007 Ghaly sai kyseenalaisella teollaan Tottenhamin kannattajien vihan ylleen. Toukokuisessa pelissä hänet vaihdettiin kentälle ja vielä myöhemmin samassa pelissä kentältä pois. Ghaly menetti hermokontrollinsa pois vaihtamisen johdosta ja heitti pelipaitansa kentälle, ikään kuin hän ei olisi arvostanut Tottenhamia seurana. Toistaiseksi tuo on jäänyt Ghalyn viimeiseksi peliksi Tottenhamissa. Tammikuussa 2008 Ghaly siirtyi loppukaudeksi lainalle Valioliigassa kaudella 2007/2008 pelanneeseen Derby Countyyn. Tammikuussa 2009 Tottenhamin manageri Harry Redknapp pyysi Tottenhamin faneilta että he antaisivat Ghalylle anteeksi ja unohtaisivat Ghalyn tempun.
26. tammikuuta 2009 Ghaly siirtyi Saudi-Arabiaan Nassr Saudi Clubiin.
Maajoukkueura.
Ghaly on edustanut Egyptin maajoukkuetta 31 kertaa.
Finnfrost

Finnfrost Oy oli Tuusulassa, Jusslan teollisuusalueella sijaitseva, pakasteiden hankintaan ja logistiikkaan erikoistunut pakkasvarasto. Se oli tasaosuuksin Inex Partnersin sekä Tuko Logistics Oy:n omistuksessa. Finnfrost Oy kuului Tuusulan suurimpiin työnantajiin. Yhtiön suurimmat asiakasryhmät olivat S-ryhmän, Suomen Lähikaupan sekä Wihurin, Stockmannin ja Heinon Tukun vähittäiskauppa- ja HoReCa-alan asiakkaat. Finnfrostin toimitusjohtajana toimi Markus Höglund.
Finnfrostin vuonna 2000 Tuusulaan valmistuneita tiloja on jo kertaalleen jouduttu laajentamaan kasvavien markkinoiden myötä. Laajennusosa otettiin käyttöön kesäkuussa 2004. Nykyisin Finnfrostin vanhoissa tiloissa toimii vain Meira Nova.
Musta norjanhirvikoira

Musta norjanhirvikoira () on norjalainen koirarotu, joka on harvinainen kotimaassaankin. Norjassa rekisteröidään noin 100 yksilöä vuosittain ja naapurimaassa Ruotsissa vain muutamia.
Ulkonäkö.
Musta norjanhirvikoira on harmaata sukulaistaan hieman pienirunkoisempi, pitkäraajaisempi ja lyhytkarvaisempi. Se on kiiltävänmusta, kippurahäntäinen tyypillinen pystykorva - vankkarakenteinen, ylväsryhtinen ja rungoltaan neliömäinen. Tunnusmerkkeihin lukeutuvat kiilamainen ja kuonoa kohti kapeneva pää, pystyt teräväkärkiset korvat ja yleensä tummanruskeat silmät. Karvapeite on tiheä ja karhea; peitinkarva on suora ja pitkä, aluskarva pehmeä. Urosten säkäkorkeus on 46–49 cm (ihanne 47 cm) ja narttujen 43–46 cm (ihanne 44 cm).
Luonne ja käyttäytyminen.
Rotu on tarmokas, rohkea ja peloton riistakoira. Harmaaseen muunnokseen verrattuna musta on luonteeltaan riidanhaluisempi, karumpi ja vähemmän lempeä. 
Alkuperä.
Musta norjanhirvikoira polveutuu saamelaisten koirista ja on hyvin samankaltainen kalixinkoiran kanssa. Se on todennäköisesti sukua myös harmaalle norjanhirvikoiralle ja ruotsinlapinkoiralle – Norjassa kuvatuissa yksilöissä on havaittu selkeitä yhtäläisyyksiä lapinkoiran kanssa. Se on alun perin kotoisin Itä-Norjasta, missä sitä käytettiin hirven, karhun ja lintujen metsästykseen. Se tunnustettiin omaksi, harmaasta norjanhirvikoirasta erilliseksi rodukseen jo vuonna 1877, ja ensimmäinen rotumääritelmä laadittiin vuonna 1895.
Terveystilanne.
KoiraNetin tilastojen mukaan yhdenkään koiran lonkkia, kyynäriä, polvia tai silmiä ei ole virallisesti tutkittu.
Enzo Francescoli

Enzo Francescoli Uriarte (s. 12. marraskuuta 1961 Montevideo) on uruguayalainen jalkapalloilija, joka lopetti uransa 1997. Hän edusti Uruguayn maajoukkuetta vuosien 1986 ja 1990 MM-lopputurnauksissa. Kaikkiaan hän pelasi maajoukkueessa 73 kertaa ja teki niissä 17 maalia vuosina 1982–1997.
Ura.
Francescolin ura alkoi uruguayalaisessa joukkueessa nimeltä Montevideo Wanderers. Francescoli edusti Uruguayn jalkapallomaajoukkuetta vuosien 1986 ja 1990 maailmanmestaruuskilpailuissa. Hän pelasi myös useita vuosia argentiinalaisessa River Platessa. Ranskassa hän edusti Racing Club de Parisia ja Olympique de Marseillea. Sieltä hän siirtyi Italiaan, jossa hän edusti Cagliaria ja Torinoa.
Francescoli oli Zinedine Zidanen lapsuuden sankari ja Zidane nimesikin poikansa Enzoksi hänen mukaansa. 
Francescoli tunnettiin nimillä El Príncipe (Espanja) tai Le Prince (Ranska) jotka tarkoittavat prinssiä.
Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.
Ian Arkley

Ian Arkley (s. 1970) on brittiläinen metallimusiikin kitaristi-laulaja, joka tunnetaan parhaiten töistään yhtyeissä Seventh Angel, Ashen Mortality ja Paramaecium. Nykyisin hän soittaa yhtyeessä My Silent Wake. Ammatiltaan Arkley on veturinkuljettaja.
Historia.
Vuosina 1987–1992 Arkley soitti thrash metal -yhtyeessä Seventh Angel, joka julkaisi albumit "The Torment" (1990) ja "Lament for the Weary" (1992). Jälkimmäisestä albumista eräs kriitikko sanoi, että se "sisältää joitain hänen parhaita koskaan kuulemiaan kitarasooloja". "Lament for the Weary" -albumilla alkoi myös kuulua Ian Arkleyn kiinnostus doom metalia ja goottimusiikkia kohtaan. 
Seventh Angelin hajottua 1992 Arkley perusti goottilaisen death-doom metal -yhtyeen Ashen Mortalityn Melanie Boltonin kanssa vuonna 1993. Tuossa yhtyeessä Arkley alkoi harjoittaa murinalaulua ja goottirocktyylille ominaista matalaa, puhdasta baritonilaulua. Ashen Mortality julkaisi täyspitkät albumit "Sleepless Remorse" (1996) ja "Your Caress" (1998).
Vuonna 1999 Arkley soitti sessiokitaristina australialaisessa doom metal -yhtye Paramaeciumissa albumilla "A Time to Mourn".
Vuonna 2005 Ashen Mortalityn hajottua Arkley perusti entisten jäsenten kanssa uuden goottilaisen death-doom metal -yhtyeen My Silent Waken. Yhtye julkaisi nimi-ep:n vuonna 2005 sekä täyspitkät albumit "Shadow of Sorrow" 2006 ja "The Anatomy of Melancholy" 2007.
Ian Arkley teki myös yhdysvaltalaisen Visionaire-yhtyeen James Allinin kanssa yhteishankkeen nimellä Century Sleeper, joka julkaisi albumin "Awaken" (2006).
Eräs Arkleyn nykyisistä yhtyeistä on myös hänen Alan Southornin kanssa perustamansa psykedeelinen rockyhtye The Other Window.
San Felipe

Saint Philip, São Filipe, tai San Felipe voi viitata seuraaviin:
Henkilöt
Paikat Pohjois-Amerikassa ja Karibialla
Paikkoja muualla
Laivoja
Syyläjuuri

Syyläjuuri eli tummasyyläjuuri ("Scrophularia nodosa") on pahanhajuinen, monivuotinen syyläjuurien sukuun kuuluva kasvi. Se kasvaa 30–100 senttimetriä korkeaksi, ja sen pienet kukat ovat pallomaisia. Lajia kasvaa lähes koko Euroopassa ja lisäksi Länsi-, Keski- ja Kaakkois-Aasiassa. Sen elinympäristöjä ovat erilaiset kosteat paikat, ja se houkuttelee erityisesti ampiaisia. Syyläjuuri on perinteinen rohtolääkinnässä käytetty kasvi.
Ulkonäkö ja koko.
Monivuotinen syyläjuuri kasvaa 30–100 cm:n korkuiseksi. Varsi on kalju ja nelisärmäinen, särmät ovat toisinaan kapealti siipipalteisia. Lehdet ovat pareittain vastakkain pitkin vartta. Lehtilapa on puikea, laidaltaan kerrannaissahainen ja tyveltä herttamainen tai tylppä. Kukinto on pitkä, terttumainen latvaviuhkosto. Kaksineuvoiset kukat ovat pieniä ja pallomaisia. Kukan verhiö on viisiliuskainen ja säteittäinen. Teriö on 7–10 mm pitkä, vastakohtainen, lyhyttorvinen, väljä ja sen laide on usein kaksihuulinen. Väriltään teriö on vihreä lukuun ottamatta ylähuulta, joka on ruskeanpunainen. Suomessa syyläjuuri kukkii heinä-elokuussa. Kota on laitaluomainen. Kasvin juurakko on vaakasuora ja tunnusomaisen turpea.
Levinneisyys.
Syyläjuurta tavataan koko Euroopassa mantereen eteläisimpiä ja pohjoisimpia osia lukuun ottamatta. Levinneisyysalue ulottii idässä Kaukasuksen alueelle, Länsi-Siperiaan ja Keski-Aasian pohjoisosiin. Lajia on tavattu myös Turkista sekä Kaakkois-Aasiasta. Syyläjuurta on tavattu myös Pohjois-Amerikan itärannikolla, jossa se on todennäköisesti tulokaslaji.
Suomessa syyläjuuri on alkuperäislaji, jota tavataan yleisesti Jyväskylän korkeudelle saakka. Runsaimmillaan laji on eteläisimmässä Suomessa. Syyläjuuri harvinaistuu pohjoiseen päin mentäessä, mutta sitä tavataan paikoitellen Raahe–Lieksa-linjan korkeudelle asti. Satunnaisia havaintoja lajista on Etelä-Lapista saakka.
Elinympäristö.
Syyläjuuri kasvaa kosteissa paikoissa, kuten rehevissä metsissä, pensaikoissa, kalliolehdoissa, metsänreunamissa ja ojanvarsilla. Kasvin kukat huokuttelevat mehiläisiä ja erityisesti ampiaisia, ja se kuuluukin suhteellisen harvalukuiseen joukkoon ampiaispölytteisiä kasvilajeja. Syyläjuuri haisee pahalta, minkä takia karja ei syö sitä.
Käyttö.
Syyläjuuri on vanha lääkekasvi. Kansanlääkinnässä syyläjuurta on käytetty yleisesti syylien poistoon ja ihotautien hoitoon, mutta myös peräpukamien, riisitaudin ja jopa silmävaivojen hoitoon. Rohtona on käytetty kasvin juurakkoa tai lehtiä. 1900-luvulla tehdyissä tutkimuksissa kasvin on todettu alentavan veren sokeripitoisuutta. Syyläjuuren käytössä on kuitenkin oltava varovainen, sillä se sisältää luultavasti sydämeen vaikuttavia glykosideja.
Glims

Glims eli Talomuseo Glims on vanha espoolainen maatila Karvasmäen kylässä Bembölessä. Glims on toiminut maatilana ainakin 1500-luvulta 1900-luvun alkuun saakka. Museoalueen muodostavat 11 alkuperäisillä paikoillaan olevaa rakennusta, joista vanhimmat ovat peräisin 1700-luvulta. Alue muutettiin museoksi vuonna 1958. Talomuseo Glims on osa KAMU Espoon kaupunginmuseota. 
Glims sijaitsee keskellä Espoota, lähellä Jorvin sairaalaa ja lähellä entistä Helsinki-Turku valtatietä eli niin sanottua Kuninkaantietä. Talon lähellä virtaa Glimsinjoki. 
Historia.
Ensimmäinen nimeltä tunnettu isäntä Glimsissä oli Peder Nilsson, josta on tieto vuodelta 1540. Vanhimmat rakennukset ovat 1700-luvulta peräisin olevat luhtiaitta ja päärakennus. Talon on omistanut Lönnbergin suku 1807—1950. Glims on ollut toimiva maatila vielä 1900-luvun alussa. Glimsissä on ollut kestikievari ainakin kolmeen otteeseen 1700- ja 1800-luvuilla. Museona Glims on ollut vuodesta 1958. Talomuseo Glimsissä järjestetään vaihtuvia näyttelyitä sekä tapahtumia, kuten työnäytöksiä ja opastuksia. Päärakennuksessa on myös museopuoti ja alapihalla kahvila. 
Rakennukset.
Glimsin kaksi asuinrakennusta ja luhtiaitta muodostavat oman yhtenäisen pihapiirinsä. Tuparakennuksessa voi tutustua 1800-luvun lopun asumiseen. Rakennuksessa on myös kestikievarihuone.
Assi Koivisto

Assi Elina Koivisto-Allonen (s. 20. toukokuuta 1957 Turku) on presidentti Mauno Koiviston ja Tellervo Koiviston tytär. Hän on vanhempiensa ainoa lapsi. Assi Koivisto on koulutukseltaan ekonomi ja työskenteli Access Partners Oy:n toimitusjohtajana.
Koiviston ensimmäinen puoliso oli liikemies Jari Komulainen. Toinen ja nykyinen puoliso on diplomi-insinööri Heikki Allonen. Koivistolla ei ole omia biologisia lapsia, mutta perheeseen kuuluvat Allosen kaksi lasta hänen edellisestä avioliitostaan.
Vuoden 1982 presidentinvaalissa Koivisto valittiin isänsä valitsijamieheksi Uudenmaan läänin vaalipiiristä. Muutoin hän ei ole osallistunut politiikkaan.
Koivisto voitti Suomen mestaruuden painonnostossa 60-vuotiaiden naisten 55 kilon sarjassa vuoden 2019 huhtikuussa tempauksen ja työnnön yhteistuloksella 58 kiloa. Hän alkoi nostaa painoja kärsittyään selkäkivuista, joihin se auttoi. Vuonna 2022 hän voitti yli 65-vuotiaiden alle 55 kilon sarjassa maailmanmestaruuden.
Rosenbad

Rosenbad on Ruotsin pääkaupungin Tukholman keskustassa sijaitseva rakennus. Rakennuksessa sijaitsevat muun muassa Ruotsin pääministerin työtilat sekä useita Ruotsin hallituksen tiloja. Rosenbad sijaitsee Norrmalmilla Norrströmin pohjoisrannalla Riksbron-sillan ja Drottninggatanin länsipuolella.
Jugend-tyyliä edustava Rosenbad rakennettiin vuosina 1899–1904, ja sen suunnitteli arkkitehti Ferdinand Boberg. Kyseessä oli alkujaan liike- ja asuinrakennus, jonka toisessa osassa toimi Nordiska Kreditbanken -pankki ja toisessa Rosenbad-ravintola. Talon julkisivu on joelle päin. Rakennus saneerattiin Ruotsin hallituksen kanslian käyttöön vuonna 1981. Jo sitä ennen tiloissa oli toiminut pitkään kauppaministeriö.
Rosenbad sijaitsee lähellä Ruotsin pääministerin virka-asuntoa, Sagerin taloa. Ruotsin valtiopäivätalo on suoraan Rosenbadia vastapäätä Helgeandsholmenin saarella. Myös Tukholman kuninkaanlinna sijaitsee rakennuksen lähettyvillä.
Venäläis-eurooppalainen laika

Venäläis-eurooppalainen laika () on venäläinen koirarotu.
Ulkonäkö.
Venäläis-eurooppalainen laika on pienin laika. Se on keskikokoinen, vankkarakenteinen pystykorva. Sen pää on kolmiomainen, silmät vinot ja häntä kaartuva. Niskassa on karvapeitteen muodostama kaulus. Suora karvapeite on yleensä väriltään mustavalkoinen, mutta myös harmaa, musta, pippuri &amp; suola ja valkoinen ovat mahdollisia. Uroksen ihannekorkeus on 56 cm ja nartun 52 cm.
Luonne ja käyttäytyminen.
Venäläis-eurooppalainen laika on luonteeltaan eloisa ja arvonsa tunteva koira. Sillä on tarkka haju-, näkö- ja kuuloaisti ja sen suunnistusvaisto on erinomainen. 
Alkuperä.
Venäläis-eurooppalaisen laikan esi-isät olivat metsästyspystykorvia, joita eli Venäjän Euroopan puoleisilla alueilla. Desmond Morriksen mukaan jalostukseen käytettiin myös aggressiivisena tunnettua rotua nimeltä "Utchak Sheepdog", jotta luonteen "raivokkuus" ja ulkoinen koko kasvaisivat.
Aiemmin suuret siitoskennelit olivat varsin yleisiä. Tämä koirarotu muistuttaa hyvin paljon karjalankarhukoiraa, mutta on sirompi kaikkea riistaa metsästävä koira.
Terveys.
Rodun terveys on melko hyvä, ja se on ulkoisilta piirteiltään liioittelematon peruskoira.
Blond Ambition Tour

Blond Ambition Tour oli yhdysvaltalaisen poplaulaja Madonnan vuoden 1990 huhtikuussa alkanut konserttikiertue. Konsertit pidettiin 27 eri kaupungissa ympäri Japania, Yhdysvaltoja, Kanadaa ja Eurooppaa. Konsertteja oli yhteensä 63, mutta 6 niistä peruutettiin. Kiertue oli Madonnan kolmas kiertue. 
Kiertuetta ei ole julkaistu dvd:llä, mutta Madonnan entinen manageri Caresse Henry vahvisti, että kiertueen jokin konsertti tultaisiin julkaisemaan.
Esityslista.
Kiertueella oli kappaleita Like a Prayer ja I'm Breathless-levyiltä, sekä 80-luvun hittejä ("Holiday", "Into the Groove", "Papa Don't Preach", "Material Girl" "Live to Tell", "Like a Virgin" ja "Open Your Heart") ja kaksi hieman tuntemattomampaa kappaletta ("Causing A Commotion" ja "Where's The Party").
Matthew Perry (upseeri)

Matthew Calbraith Perry (1794–1858) oli Yhdysvaltain laivaston kommodori, joka osallistui Kanagawan sopimuksen solmimiseen 1854. Sopimuksella Japanin tietyt satamat avattiin myös ulkomaisille aluksille. Hänen mukanaan olleita neljää sotalaivaa, Mississippiä, Plymouthia, Saratogaa ja Susquehannaa, kutsutaan Japanissa nimellä "kurofune", ”Mustat laivat”.
Ennen lähtöään Japaniin Perry osallistui aktiivisesti laivaston kehittämiseen. Hän loi sille koulutusjärjestelmän ja ajoi kaluston modernisointia höyrylaivojen aikakaudelle.
Parempi kuin Beckham

Parempi kuin Beckham on romanttinen urheilukomediaelokuva, jonka pääosissa ovat Parminder Nagra, Keira Knightley ja Jonathan Rhys Meyers. Elokuva valmistui vuonna 2002.
Juoni.
Jesminder (Nagra) asuu Lontoossa ja on maahanmuuttaja toisessa polvessa. Jesminderin koko perhe on intialainen, ja se tarkoittaa etteivät tytön vanhemmat ja sukulaiset hyväksy tytön rakkautta jalkapalloon, vaan tahtovat tämän opettelevan ruoanlaittoa. Englantilainen poikatyttö Jules (Knightley) kuitenkin näkee Jessin pelaavan puistossa ja pyytää tätä tulemaan tämän jalkapallojoukkueen Hounslow Harriersien pääsykokeisiin. Jess pääsee sisälle ja rupeaa käymään harjoituksissa väittäen vanhemmilleen että hän käy kesätöissä.
Lopulta vanhemmat kuitenkin saavat selville että tyttö on pelannut salaa jalkapalloa ja pitävät huolen ettei sellainen toistu. Tämä ei kuitenkaan ole Jessin ainoa huoli: kun Hounslow Harriersien pelimatkalla Saksassa valmentaja Joen (Rhys Meyers) ja Jessin suhde lähenee, mistä Jules ei pidä, ystävysten välit katkeavat. Tämän lisäksi Julesin äiti luulee että Jessillä ja Julesilla on suhde. Mutta kun tärkeä peli, jossa myös amerikkalainen kykyjenetsijä on paikalla, koittaa, tytöt unohtavat riitansa ja päättävät keskittyä vain peliin. Se kannattaa, sillä kykyjenetsijä tarjoaa molemmille tytöille stipendiä Kaliforniaan, missä heidän on mahdollisuus kouluttautua ammattilaispelaajiksi. Lopussa Jess saa Joen itselleen.
Esitys Pohjois-Koreassa.
"Parempi kuin Beckham" oli ensimmäinen Pohjois-Korean televisiossa näytetty länsimaalainen elokuva. Elokuvasta oli sensuroitu kymmenen minuutin verran materiaalia ja sillä juhlistettiin Pohjois-Korean ja Ison-Britannian pitkiä diplomaattisuhteita.
Baryytti

Baryytti eli raskassälpä on sulfaattimineraali, joka on kemiallisesti bariumsulfaattia (BaSO4). Baryytin nimi on johdos antiikin kreikan kielen sanasta "barús", joka tarkoittaa raskasta. Baryytti on tärkeimpiä bariummetallin lähteitä.
Baryyttiä esiintyy kalkkikivessä sinkkipitoisissa juonissa. Sitä esiintyy joskus selestiinin ja anglesiitin kanssa. Vuonna 2017 baryyttiä tuotettiin 8,65 miljoonaa tonnia. Suurimmat tuottajamaat olivat Kiina, Intia ja Marokko.
Käyttö.
Baryytin tärkein käyttökohde on öljyn- ja kaasunporauksessa tarvittava painoaine. Baryyttiä käytetään myös hapen ja rikin isotooppianalyyseissä. Bariumsulfaattia käytetään pyrotekniikassa ja varjoaineena röntgenkuvauksissa.